ওয়েব ডেস্ক : শুধু বাদুড়িয়া নয়। শিশু পাচার চক্রের জাল ছড়িয়েছিল কলকাতাতেও। শহরজুড়ে তল্লাশি চালিয়ে কলকাতার দুই নার্সিংহোম থেকে তিন মহিলাকে গ্রেফতার করেছে সিআইডি। বেহালার জেমস লঙ সরণির একটি নার্সিংহোম থেকে দুই মহিলাকে গ্রেফতার করা হয়। ধৃত প্রভা প্রামাণিক এবং পুতুল ব্যানার্জি সাউথ ভিউ নার্সিংহোমের মালিক। বাদুড়িয়ার চক্রের সঙ্গে যোগসাজশে বেহালার নার্সিংহোম থেকেও চলত শিশু পাচারের কারবার। একই অভিযোগে কলেজ স্ট্রিটের শ্রীকৃষ্ণ নার্সিংহোম থেকে গ্রেফতার করা হয়েছে পারমিতা চ্যাটার্জি নামে এক মহিলাকে। গোয়েন্দাদের মতে কলকাতার আরও কয়েকটি নার্সিংহোম বাদুড়িয়ার চক্রে জড়িত। জাল ছড়িয়েছে রাজ্যের অন্যান্য জেলাতেও।